da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da ia da ia ia en en zh da da da da pt da ro da da sv da en da da en da da da da eo da da da da da et da fi da fr da en da da de da da da da en da da da da da da da da en da da da da da en en da da da nb da da fr id nl da da da da da da da da da da da da nb da en nb da nl da da da da da da da da da nb es it de es en da da da da sv pl en zh nb en da da da tr da mt da da da de sv de en da en en en da ia da ia es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Vosevi, komb.? - Find information på Medicin.dk
Vosevi bruges til behandling af
Vosevi et middel mod leverbetændelse. Virusmiddel.
Ved visse former for kronisk leverbetændelse (hepatitis C).
Må kun udleveres fra sygehus.
Voksneog børn over 12 år med legemsvægt over 30 kg
1 tablet 1 gang i døgnet sammen med mad.
Tabletterne bør ikke knuses eller tygges, da de har en bitter smag.
Hvis du har opkastning inden for 4 timer efter indtagelse af tabletterne, skal du tage 1 ny tablet.
Du skal straks tage den glemte dosis, hvis der er gået højst 18 timer siden sidste dosis.
Hvis der er gået mere end 18 timer efter sidste dosis, skal du springe den glemte dosis over.
Du må aldrig tage dobbeltdosis.
Erfaring savnes vedr. børn under 12 år og med legemsvægt under 30 kg.
Flere end 10 ud af 100 personer får bivirkningen.
Højst 10 ud af 100 personer får bivirkningen.
Højst 1 ud af 100 personer får bivirkningen.
Allergisk hævelse i ansigtet samt mundhulen og strubehovedet.
Læs generelt om bivirkninger
Vosevi skal anvendes med forsigtighed:
Behandling med Vosevi udelukker ikke risikoen for at smitte andre.
Du bliver undersøgt for en anden type leverbetændelse (hepatitis B), fordi der under behandling med Vosevi er risiko for et tilbagefald med et nyt udbrud af hepatitis B, hvis du tidligere har haft hepatitis B.
Erfaring savnes vedr. levertransplanterede patienter.
Bør ikke anvendes ved meget dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
Vosevi må ikke tages sammen med ethinylestradiol (østrogen), fordi der er risiko for leverpåvirkning.
Vosevi øger virkningen af dabigatranetexilat (blodfortyndende middel), og de to midler må ikke tages sammen.
Virkningen af Vosevi nedsættes betydeligt af en række lægemidler, som derfor ikke må tages sammen med Vosevi:
Visse epilepsimidler (carbamazepin, phenobarbital, phenytoin/fosphenytoin)
Visse midler mod tuberkulose (rifabutin, rifampicin)
Vosevi øger virkningen af statiner (kolesterolsænkende midler), og der gælder følgende for brug af statiner sammen med Vosevi:
Rosuvastatin må ikke anvendes.
Atorvastatin, fluvastatin eller simvastatin bør ikke anvendes.
Forsigtighed med maksimal dosis af pravastatin på 40 mg i døgnet.
Samtidig brug af en række lægemidler bør undgås, da de kan nedsætte virkningen af Vosevi:
Modafinil (middel mod narkolepsi)
Oxcarbazepin (middel mod epilepsi).
Ved samtidig brug af ciclosporin (middel mod afstødning af organer efter transplantation) kan virkningen af Vosevi øges, og kombinationen bør undgås.
Ved samtidig brug af amiodaron (middel mod hjerterytmeforstyrrelser), eller hvis du har fået amiodaron inden for de sidste par måneder:
Der er risiko for langsom puls og forstyrrelser i impulsen mellem hjertets for- og hovedkamre.
Hvis du oplever tegn på langsom puls eller hjerterytmeforstyrrelser, er det meget vigtigt, at du straks kontakter en læge.
Vosevi øger virkningen af tenofovirdisoproxil (middel mod HIV og leverbetændelse), og samtidig brug af disse to midler kræver hyppig kontrol af nyrernes funktion.
Samtidig brug af atazanavir (HIV-middel) bør undgås pga. forventet øget virkning af Vosevi.
Syreneutraliserende midler skal tages mindst 4 timer før eller efter Vosevi.
Omeprazol og andre syrepumpehæmmere nedsætter virkningen af Vosevi, og der bør anvendes en daglig dosis svarende til højst 20 mg omeprazol.
Samtidig brug af Vosevi og edoxaban (blodfortyndende middel) bør undgås pga. forventet øget virkning af edoxaban.
Vosevi øger virkningen af digoxin (middel mod hjertesvigt og hjerterytmeforstyrrelser).
Ved samtidig brug af K-vitamin-antagonister (blodfortyndende midler) kontrolleres blodets fortyndingsgrad (INR) omhyggeligt, fordi Vosevi kan påvirke denne.
Bør ikke anvendes pga. manglende viden.
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Må ikke tappes. Donor skal sandsynligvis udmeldes af donorkorpset.
Læs mere om bloddonorer og medicin
Virker ved at hæmme to proteiner, der er nødvendige, for at hepatitis C-virus kan formere sig og dermed inficere nye celler.
Halveringstiden i blodet (T½) er ca. 0,4 timer (sofosbuvir), ca. 15 timer (velpatasvir) og ca. 33 timer (voxilaprevir).
Tabletter. 1 tablet (filmovertrukken) indeholder 400 mg sofosbuvir, 100 mg velpatasvir og 100 mg voxilaprevir.
Jernoxider og jernhydroxider (E172)
Pakninger, priser, tilskud og udlevering
Læs mere om tilskud
Læs mere om udlevering
Information til sundhedsfaglige om
10.11.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø